**Продужени боравак за школску**

**2020/21.годину**

Продужени боравак почиње са радом од понедељка 7.9.2020.године.

**Радно време**: **од 07:00 до 17:00 часова**

Ученика можете довести или доћи по њега у боравак било ком периоду између 07:00 и 17:00 часова осим **у току** доручка, ручка или ужине јер смо у то време у трпезарији школе.

**О продуженом боравку**

Продужени боравак је организован за ученике 1. и 2. разреда. Први разред је организован у 3 васпитне, а други у две васпитне групе. Све групе су хомогене.

Главне активности у боравку су:

1. Самосталан рад ученика (израда домаћег задатка, вежбање,...)
2. Слободне активности (ликовне, музичке, драмске и др. радионице)
3. Слободно време (друштвене игре, цртани филмови, боравак на ваздуху,...)

**Распоред дневних активности у току трајања актуелне епидемиолошке ситуације**

|  |  |
| --- | --- |
| **Време** | **Активности** |
| 07:00 – 08:15 | Пријем ученика у боравак и слободно време |
| 08:20 – 08:40 | Доручак |
| 08:40 – 10:10 | Самосталан рад ученика |
| 10:10 – 10:50 | Слободне активности |
| 10:50 – 11:20 | Ручак I разред / Ученици који иду после подне на наставу |
| 11:20 – 11:50 | Ручак II разред / Ученици који иду после подне на наставу |
| 11:50 – 13:00 | Слободно време |
| 13:00 – 13:30 | Ручак I разред / Ученици који су били пре подне на настави |
| 13:30 – 14:00 | Ручак II разред / Ученици који су били пре подне на настави |
| 14:00 – 15:30 | Самосталан рад ученика |
| 15:30 – 16:00 | Ужина |
| 16:00 – 17:00 | Сређивање боравка и слободно време |

**Ручак**

Родитељи за боравак деце једино плаћају ручак који је обавезан за све ученике боравка и креће од првог дана рада боравка, односно од понедељка 7.9.2020.године. Ученик има могућност коришћења боравка сваког дана, када је пре подне на настави или када је после подне на настави.

* Доставу ручка спроводи кетеринг фирма ,,Лидо”.
* Цена појединачног ручка износи **198,00 динара**.
* Ручак се плаћа на месечном нивоу путем уплатнице коју ће дете добити од свог учитеља или учитеља из боравка најкасније до 5.у месецу за претходни месец.

Сваког понедељка ће бити истакнут јеловник за ту недељу у холу школе, тако родитељ који дође по дете може да види.

* Доручак и ужина нису урачунати у цену и неопходно је ученику спаковати храну уколико је предвиђено да у то време буде у боравку.
* Пријаве и одјаве ручка врше се ДАН РАНИЈЕ **поруком** у термину од 7:00 до 11:00 часова.

(Одјава ручка за понедељак, се врши петком до 11 часова).

* Порука треба да садржи следеће податке:
* **Име и презиме ученика**
* **Разред и одељење**
* **Датум када ученик не руча**
* Порука послата после 11 часова за одјаву ручка за сутрашњи датум неће бити прихваћена.
* Контакт телефон за одјаве ручка и сва питања:

 **I разред 060 04 66 730**

 **II разред 060 04 66 731**

Фиксни телефон боравка: 011 30 45 311 Локал 20

* У случају да је ученик алергичан на одређену намирницу, неопходно је доставити потврду лекара како би кетеринг фирма правила посебан јеловник за ученика. Док се не достави потврда, за ученика који је алергичан нема ручка и неопходно је спаковати исти.

**\*ВАЖНО**: **Уколико сте се приликом попуњавања формулара изјаснили да ће ученик ручати свакога дана, он је аутоматски пријављен да руча цео месец и није га потребно пријављивати. У случају спречености ученика да дође у боравак, неопходно је ручак одјавити дан раније до 11 часова поруком на горе наведен начин.**

**Потребан прибор**

* Свеска А4 формата на квадратиће (на спољној страни корице написати: име и презиме, разред и одељење и групу којој ученик припада А или Б);
* Лепак за папир;
* Перница са потребним прибором (оловке, резач, гумица, лењир, бојице, фломастери) коју иначе ученик користи за наставу.

\* Свеска и лепак за папир остају у боравку и не носе се кући.

#  Правила понашања:

* Прихват деце ће се вршити у јутарњим сатима најраније од 7:00, а родитељи по ученике могу доћи најкасније до 17 часова.
* Пре сваког доласка у боравак, родитељ је у обавези да себи и детету код куће измери температуру, а да у случају повишене температуре, знакова респираторних инфекција (кашаљ, кратак дах, секрет) дете не доводи у школски боравак и о томе одмах обавести учитеља.
* Родитељ при довођењу и преузимању детета у обавези је да носи маску (тако да маска прекрива и нос и уста),улази се на главни улаз (улаз где улазе ученици од 5.до 8.разреда) јавља се дежурном ученику, теткици или обезбеђењу одакле они преузимају дете и одводе га до боравка. При доласку по дете, родитељ се јавља дежурном ученику и чека дете у холу код обезбеђења док дежурни ученик не доведе дете. Родитељ не улази у просторије школског боравка.
* Ученике првог разреда учитељи доводе у боравак после наставе, а из боравка до њихове учионице их одводе учитељице из боравка.
* У случају да дете само одлази кући или да брат/сестра који су малолетни долазе по дете потребно је приложити писмену сагласност која ће садржати време одласка и бити оверена Вашим потписом.
* Родитељ је дужан да обезбеди посебну флашицу са водом која ће бити само за потребе детета током боравка у школи и само из ње ће дете пити воду.
* Ученик обавезно носи маску од уласка у двориште до своје клупе.Ученик може да скине маску само док седи у клупи и слуша наставника без разговора. Наша препорука је да ученик има резервну маску.Дозвољено је носити било коју маску – хируршку или платнену али тако да покрива нос, уста и браду. Током боравка ван учионице обавезно је ношење маске.
* Ученик је у обавези да поштује правила понашања, тако да својим понашањем не омета рад групе.Уколико учитељице и педагошко-психолошка служба процене да се због недоличног понашања ученика предвиђене активности не могу адекватно реализовати, ученик ће одлуком директора бити искључен из боравка.

У нади да ћемо бити подршка једни другима и имати квалитетну сарадњу и међусобно разумевање, молимо да се придржавате и да поштујете горе наведена правила и упутства. Срећан почетак нове школске године и и полазак у боравак свим ученицима и родитељима.

Управа школе